GiliGold/VAD_KnessetCorpus huggingface dataset:
גדעון סער: אבל, באותה מידה היא יכולה ללכת לוועדת הפנים כי במהותה היא הצעה ירוקה.
גדעון סער: היא באה לקבוע סטנדרט בנושא של איכות סביבה בדומה למדינות אחרות בעולם, שמקובל בהן תו תקן ירוק, שהוא יהיה מרכיב בנושא העדפה במכרזים.
גדעון סער: ועדת הפנים היא ועדת פנים והגנת הסביבה.
גדעון סער: אין לי בעיה להעביר את זה לוועדת הכלכלה אבל באופי הנושא זה יותר מתאים לוועדת הפנים כי היא עוסקת בחוקים הסביבתיים בכנסת.
דוד טל: הצעת הלשכה המשפטית זה להעביר לוועדת החוקה.
מנחם בן-ששון: עכשיו אנחנו בעיצומם של דיונים בתקנות המכרזים בשלושה נושאים:
מנחם בן-ששון: תקנות המכרזים הגדולה של משרד האוצר, תקנות המכרזים של שלי שאתמול העברנו ב-60 נגד 23 ותקנות מכרזים שנוגעות לכלל המערכות.
מנחם בן-ששון: זה כל כך טבעי שזה יהיה אצלנו.
מנחם בן-ששון: זה נכנס לתוך הדיון.
מנחם בן-ששון: זה יהיה לא אחיד אם זה לא יעבור לוועדת החוקה.
דוד טל: נצביע בין ועדת חוקה לבין ועדת הפנים.
דוד טל: מי בעד העברת הנושא לוועדת החוקה: הצבעה בעד ועדת החוקה חוק ומשפט - 3 בעד ועדת פנים והגנת הסביבה - 6 נמנעים – אין
דוד טל: אשר על כן זה יעבור לוועדת הפנים.
דוד טל: הצעת חוק לעידוד השקעות הון (תיקון – חידוש ההקלות במס), התשס"ח-2008, של חבר הכנסת משה כחלון (פ/3656/17)
דוד טל: אנחנו עוברים להצעת חוק לעידוד השקעות הון של חבר הכנסת כחלון.
דוד טל: המלצת הלשכה המשפטית היא להעביר את הצעת החוק לוועדת הכספים.
דוד טל: נשמעה הצעה לוועדת כלכלה.
דוד טל: הצבעה בעד ועדת הכלכלה – 6 בעד ועדת הכספים – 1 נמנעים –אין
דוד טל: זה יעבור לוועדת הכלכלה הצעת חוק איסור מימון מופעי תרבות וספורט בהשתתפות משתמטים, התשס"ח-2007 – של חבר הכנסת ישראל חסון (פ/2965/17)
דוד טל: הצעת חוק איסור מימון מופעי תרבות וספורט בהשתתפות משתמטים של חבר הכנסת חסון.
דוד טל: ההמלצה של הלשכה משפטית חינוך.
דוד טל: מי בעד העברת הנושא לוועדת חינוך?
דוד טל: הצבעה בעד ועדת חינוך – רוב בעד ועדת כלכלה – מיעוט נמנעים – אין.
דוד טל: תודה, זה יעבור לוועדת החינוך.
דוד טל: הצעת חוק סל שירותים נוספים בחינוך, התשס"ח-2008 – של חבר הכנסת אורי אריאל וקבוצת חברי הכנסת (פ/3828/17)
דוד טל: הצעת חוק סל שירותים נוספים בחינוך של חבר הכנסת אורי אריאל.
דוד טל: ההמלצה של הלשכה המשפטית, ועדת חינוך.
דוד טל: נשמעה הצעה להעביר את הנושא לוועדת כלכלה.
דוד טל: גם יו"ר ועדת כלכלה מסר שהנושא שייך לוועדת החינוך.
דוד טל: אני מציע שנשאיר את זה בוועדת החינוך .
דוד טל: מי בעד העברת הנושא לוועדת החינוך?
דוד טל: הצבעה בעד ועד חינוך – רוב נגד – אין
דוד טל: הנושא יועבר לוועדת החינוך.
דוד טל: הצעת חוק מתן הטבות והנחות למקבלי פנסיה (תיקוני חקיקה), התשס"ח-2008, של חברי הכנסת חיים כץ ומרינה סולודקין (פ/3607/17)
דוד טל: הצעת חוק מתן הטבות והעדפות למקבלי פנסיה של חברי הכנסת כץ ומרינה סולודקין.
דוד טל: המלצת הלשכה המשפטית להעביר את הצעת החוק לוועדת העבודה הרווחה והבריאות.
דוד טל: נשמעה הצעה להעביר את הנושא לוועדת הכספים.
גדעון סער: אני מציע כלכלה.
דוד טל: יש 3 הצעות: ועדת העבודה, ועדת הכספים וועדת הכלכלה.
דוד טל: נצביע אחד לאחד.
דוד טל: הצבעה בעד ועדת כספים –מיעוט נגד – רוב.
דוד טל: הצבעה בעד ועדת כלכלה – 7 נגד – מיעוט
דוד טל: הצבעה בעד ועדת העבודה הרווחה והבריאות – מיעוט נגד – רוב
דוד טל: הנושא יועבר לוועדת כלכלה.
דוד טל: הצעת חוק-יסוד: הממשלה (תיקון – הכרזת נבצרות ראש הממשלה), של חברי הכנסת זבולון אורלב ויוסי ביילין (פ/3837/17)
דוד טל: הצעת חוק יסוד הממשלה (תיקון – הכרזת נבצרות ראש הממשלה), של חברי הכנסת זבולון אורלב ויוסי ביילין.
דוד טל: המלצת הלשכה המשפטית שלנו, להעביר את הנושא הזה לוועדת החוקה.
דוד טל: יושב ראש ועדת החוקה מבקש להעביר אליו את חוקי היסוד כי הם רק בוועדת החוקה.
זבולון אורלב: ההצעה שלנו היא להעביר את החוק לוועדת הכנסת הואיל ומהותה של ההצעה זה להוסיף לכנסת סמכות להוציא ראש ממשלה לנבצרות.
זבולון אורלב: זה עניינה של הכנסת, למרות שטכנית זה חוק יסוד ממשלה.
זבולון אורלב: מהותית, מדובר בסמכות נוספת של הכנסת.
מנחם בן-ששון: אני לא אתנגד שזה יהיה בוועדת חוקה.
זבולון אורלב: ברשותך, עוד נימוק אחד.
זבולון אורלב: ידוע גם שוועדת החוקה עמוסה.
יואל חסון: ממתי זה שיקול?
משה שרוני: אני חושב שהצעתו של חבר הכנסת אורלב היא צודקת בהחלט.
גדעון סער: אדוני היושב ראש, עם כל הכבוד, זה לא נושא שהוא נושא שולי.
גדעון סער: תיקון לחוק יסוד הממשלה, אני לא מאמין שהיה אי פעם בתולדות הכנסת שחוק יסוד הכנסת לדורותיו ולצורותיו השונות היה בוועדה אחרת זולת ועדת חוקה חוק ומשפט.
גדעון סער: עם כל הכבוד, החוק הזה קיבל בוועדה הזאת פטור מחובת הנחה ועל הדרך הוא עבר במליאה.
גדעון סער: הוא חוק מאוד בעייתי.
גדעון סער: להוסיף לו בעייתיות נוספת ולא להעביר אותו לוועדת החוקה, לפי דעתי זאת טעות חמורה.
גדעון סער: אני מציע למציע, שהתקדם כברת דרך, ללכת בדרך יותר מרוסנת.
נסים זאב: לפי ההנחה שזה שייך לחברי הכנסת ושהם רוצים לקבוע את גורל ראש הממשלה – כמעט אין חוק שלא שייך לכנסת.
נסים זאב: כל חוק שייך לכנסת.
מנחם בן-ששון: אני רוצה למסור גילוי נאות.
מנחם בן-ששון: ועדת חוקה עסקה בראשית המושב הנוכחי בדיוק בפרקים האלה בחוק יסוד הממשלה.
מנחם בן-ששון: היתה לנו טיוטה שעסקה בנבצרות.
מנחם בן-ששון: הדברים מתחברים.
דוד טל: אנחנו נצביע בין ועדת חוקה לבין ועדת הכנסת.
דוד טל: הצבעה בעד העברת הנושא לוועדת חוקה חוק ומשפט – 7 מי בעד העברת הנושא לוועדת הכנסת?
דוד טל: הצבעה בעד העברת הנושא לוועדת הכנסת – 3.
דוד טל: אני לא יודעת אם שמו לב, היועצת המשפטית מעירה לי שהעברנו לוועדת הכלכלה את הצעת חוק מתן הטבות והנחות למקבלי פנסיה.
ארבל אסטרחן: זה שייך לחוק ביטוח בריאות ממלכתי וחוק האזרחים הוותיקים.
קריאה: אם מישהו רוצה שיבקש רביזיה.
דוד טל: השולחן הזה לא תמיד קובע את החוקים המתאימים לאכסניות המתאימות.
דוד טל: השולחן הזה הוא שולחן פוליטי.
דוד טל: אם מישהו ירצה רביזיה, יבקש רביזיה.
משה שרוני: הצעת חוק העונשין (תיקון – תקיפת מאבטח), התשס"ח-2008, של חבר הכנסת ניסן סלומינסקי (פ/3286/17)
דוד טל: הצעת חוק העונשין (תיקון – תקיפת מאבטח) של חבר הכנסת ניסן סלומינסקי.
דוד טל: המלצת הלשכה המשפטית להעביר את הצעת החוק לוועדת חוקה.
דוד טל: נשמעה הצעה לוועדת הפנים.
מנחם בן-ששון: אני חוזר על דבריו של חבר הכנסת סער מהפעם הקודמת.
מנחם בן-ששון: בעונשים צריך לקבל תמונת רוחב.
מנחם בן-ששון: עונשים צריך לעשות בזיקה לעונשים.
מנחם בן-ששון: לקחת חוק ולבודד אותו למקום אחר, במקרה הזה עלול לגרום לדיסהרמוניה, שאחרי זה יוצר עולמות מטורפים בענישה.
ניסן סלומינסקי: אני מציע או לוועדת העבודה או לוועדת הלפנים כי בדרך כלל הם עוסקים בתחום של המאבטחים.
ניסן סלומינסקי: נכון שזה חוק עונשין אבל החכמה היא להסתכל בצורך במבט של פנים ולא בצורך של ועדת חוקה.
ניסן סלומינסקי: לכן אני מציע ועדת פנים.
דוד טל: אנחנו נצביע חוקה מול ועדת הפנים.
דוד טל: הצבעה בעד ועדת חוקה - רוב בעד ועדת פנים – מיעוט
דוד טל: זה יעבור לוועדת החוקה.
דוד טל: הצעת חוק לתיקון פקודת מס הכנסה (אנשים עם מוגבלויות), התשס"ח-2008, של חבר הכנסת דב חנין וקבוצת חברי הכנסת (פ/3346/17)
דוד טל: אנחנו עוברים להצעת חוק לתיקון פקודת מס הכנסה (אנשים עם מוגבלויות) של חבר הכנסת דב חנין וקבוצת חברי הכנסת.
דוד טל: המלצת הלשכה המשפטית, להעביר לוועדת הכספים.
דוד טל: נשמעה הצעה להעביר את ההצעה לוועדת חוקה.
גדעון סער: מה מהות ההצעה?
גדעון סער: כי אנחנו העברנו חוק מאוד דומה לוועדת הכלכלה.
גדעון סער: תיקון לפקודת מס הכנסה בנושא הכרה בהוצאות הנגשה.
גדעון סער: אם החוק הוא באותו כיוון זה יכול ללכת לוועדת הכלכלה.
מנחם בן-ששון: אני מוריד את הבקשה להעביר לוועדת חוקה.
דוד טל: זה יכול להיות או כספים או כלכלה.
ארבל אסטרחן: זה שינוי מינוחים בפקודת מס ההכנסה.
דוד טל: מי בעד ועדת כספים:
דוד טל: הצבעה בעד העברת הנושא לוועדת הכספים – רוב בעד העברת הנושא לוועדת כלכלה – אין
דוד טל: זה יעבור לוועדת הכספים.
דוד טל: הצעת חוק סדר הדין הפלילי (סמכויות אכיפה – מעצרים), (תיקון – הארכת מעצר במקרה הרשעה), התשס"ח-2008, של חבר הכנסת יצחק אהרונוביץ (פ/3428/17)
דוד טל: הצעת חוק סדר הדין הפלילי (סמכויות אכיפה - מעצרים).
דוד טל: המלצת הלשכה המשפטית להעביר לוועדת החוקה.
דוד טל: נשמעה הצעה להעביר את הצעת החוק לוועדת הפנים והגנת הסביבה.
דוד טל: יוזם הצעת החוק מבקש להעביר לוועדת כלכלה בשל עומס בוועדת החוקה.
דוד טל: אנחנו נצביע בין ועדת חוקה לוועדת כלכלה.
דוד טל: מי בעד וועדת חוקה?
דוד טל: הצבעה בעד העברת הנושא לוועדת חוקה חוק ומשפט – 6 בעד העברת הנושא לוועדת הכלכלה – 4
דוד טל: זה יעבור לוועדת החוקה חוק ומשפט.
דוד טל: הצעת חוק צער בעלי חיים (ניסויים בבעלי חיים) (תיקון – הוספת ארגונים למען חולים למועצה), התשס"ח-2008, של חבר הכנסת מנחם בן-ששון (פ/3383/17)
דוד טל: הצעת חוק צער בעלי חיים (ניסויים בבעלי חיים), של חבר הכנסת בן-ששון.
מנחם בן-ששון: אני רוצה להסביר למה אני רוצה את זה בוועדת מדע.
דוד טל: המלצת הלשכה המשפטית היא לוועדת החינוך והתרבות.
דוד טל: יש ועדה משותפת לוועדת מדע וטכנולוגיה וועדת החינוך.
גדעון סער: היא עוסקת בהצעות לסדר.
זבולון אורלב: הכנסת וועדת הכנסת הקימו ועדה משותפת של ועדת מדע וועדת החינוך לטיפול ומעקב אחר חוק ניסויים בבעלי חיים.
זבולון אורלב: זה בדיוק מהותה של ההצעה ולכן, כחבר ועדת חינוך, אני מצטרף לבקשה שזה יועבר לוועדה המשותפת.
דוד טל: הצעה אחרת.
מנחם בן-ששון: אני מבקש להוסיף לוועדה הזאת סמכות חקיקה.
מנחם בן-ששון: אם היא ועדה רק לענייני סדר יום - - -
ארבל אסטרחן: אם הצעת החוק תעבור אליה אז יש לה סמכות.
גדעון סער: אין כאן דבר תמים אלא יש כאן דבר עם מניעים מאוד ברורים.
גדעון סער: נושא ניסויים בבעלי חיים,
גדעון סער: להיבטיהם השונים והחוקים השונים שנוגעים לזה, נדונו אך ורק בוועדת החינוך.
גדעון סער: הם מעולם לא נדונו בוועדה המשותפת.
גדעון סער: בוועדה המשותפת הזאת בסך הכל נדונו הצעות לסדר היום.
גדעון סער: כרגע יש יושב ראש חדש לוועדת המדע, שבכובעו כחבר ועדת החינוך, הוא מציע ועדה משותפת.
גדעון סער: הוועדה הזאת עסקה אך ורק בהצעות לסדר.
גדעון סער: כמי ששתי הצעות שלו בנושא ניסויים בבעלי חיים נדונו בוועדת החינוך ועוד נושאים אחרים, מעולם לא נדונו בוועדה המשותפת הזאת, היא לא קנתה לה סמכות לדון בנושא הזה.
גדעון סער: זה לא תמים כי ההצעה של חבר הכנסת בן-ששון באה לשנות את האיזון במועצה לרעת הארגונים לזכויות בעלי חיים, בדיוק בכיוון ההפוך ממה שצריך להיות.
גדעון סער: לכן גם אין רצון שהיא תגיע לוועדת החינוך כי המטרה סומנה.
גדעון סער: עכשיו רצים עם המטרה לכיוון של החיצים.
גדעון סער: לכן אני מציע להשאיר את זה בוועדת החינוך.
נסים זאב: אני אומר שיש חפיפה.
נסים זאב: רק אתמול דנו בוועדת המדע והטכנולוגיה בנושא של צער בלי חיים.
נסים זאב: השאלה איזה חוק של צער בעלי חיים.
נסים זאב: לכן אולי צריך לעשות סדר בדברים.
דוד טל: אי אפשר.
דוד טל: לפעמים עוסקים בבריאות של בעלי ולפעמים זה משהו אחר.
נסים זאב: כאשר מתייחסים לבעלי החיים עצמם זה צריך להיות בוועדת המדע והטכנולוגיה.
נסים זאב: כאשר מתייחסים לאנשים שמתעללים בבעלי חיים, זה בוועדת חינוך.
נסים זאב: תעשה הפרדה בין שתי הוועדות או ועדה משותפת.
מנחם בן-ששון: אני רוצה לתקן את האינטרפרטציה של חבר הכנסת גדעון סער.
מנחם בן-ששון: זהו חוק בעד משפחות שנעזרות בתרופות.
מנחם בן-ששון: אני תמיד מקבל, לכל אורך השנים, את הייעוץ של הייעוץ המשפטי של הכנסת ולכן מה שיאמר הייעוץ המשפטי מקובל עלי.
מנחם בן-ששון: אני רק רואה את ההיגיון הרב בהצעתו של חבר הכנסת אורלב.
יואל חסון: אני מסכים לדעתו של חבר הכנסת סער.
יואל חסון: אני חושב שההצעה הזאת צריכה ללכת לוועדת החינוך.
יואל חסון: בדרך כלל דנים בהצעות האלה בוועדת החינוך.
יואל חסון: אם ועדת החינוך תחליט להגדיר הגדרות אחרות, אז נקבל שם החלטה .
יואל חסון: כרגע זה צריך לעבור לוועדת החינוך.
זבולון אורלב: אני רוצה לומר שנכון שחוק ניסויים בבעלי חיים חוקק בוועדת החינוך, אבל בשעה שוועדת מדע וטכנולוגיה לא היה קיימת.
זבולון אורלב: שנית, חוק ניסויים רפואיים בבני אדם, גם לכך הוקמה ועדה משותפת שעוסקת בחקיקה, בין ועדת המדע לבין ועדת העבודה הרווחה והבריאות.
זבולון אורלב: יש כאן היבטים כאלה ויש כאן היבטים כאלה.
זבולון אורלב: כמו שעוסקים בניסויים רפואיים בבני אדם בוועדה משותפת, צריך גם את הנושא הזה לטפל בוועדה משותפת, כפי שהמליצה הלשכה המשפטית.
דוד טל: נצביע בין ועדה משותפת לבין הצעתו של חבר הכנסת סער לחינוך.
דוד טל: הצבעה בעד העברת הנושא לוועדה משותפת - 5 בעד העברת הנושא לוועדת החינוך - 6
דוד טל: זה יעבור לוועדת חינוך.
דוד טל: קביעת ועדה לדיון בהצעה לסדר-היום בנושא: "התגברות פעילות נגד החוק של הכתות והמיסיון בישראל", של חבר הכנסת יעקב כהן
דוד טל: אנחנו עוברים לדיון בקביעת ועדה לדיון בהצעה לסדר-היום בנושא: התגברות פעילות נגד החוק של הכתות והמיסיון בישראל.
דוד טל: גפני, מה אתה מציע?
משה גפני: ועדת פנים.
דוד טל: מי בעד ועדת הפנים.
דוד טל: הצבעה בעד העברת הנושא לוועדת הפנים והגנת הסביבה – רוב נגד – אין
דוד טל: זה יעבור לוועדת הפנים.
משה גפני: היות וחבר הכנסת כהן מתפטר ובמקומו בא חבר כנסת חדש, האם הנושא הזה עובר אליו.
דוד טל: אני חושב שהוא לא יכול להעביר את זה הלאה.
דוד טל: אנחנו מנסים לתקן את התקנון לגבי חוקים אבל אולי שווה לתקן גם בנושא הזה.
משה גפני: ארבל אמרה שלא?
דוד טל: היא לא אמרה שלא.
דוד טל: אני אמרתי שאני חושב שלא.
דוד טל: רבותי, אנחנו מצביעים כרגע על הרביזיה על הצעת חוק הפנסיה של חיים כץ ומרינה סולודקין.
דוד טל: כאמור העברנו את זה לוועדת הכלכלה והתבקשה פה רביזיה.
דוד טל: הצבעה בעד הרביזיה – 1 נגד הרביזיה – רוב
דוד טל: אני רוצה להודיע לכם שכנראה נשוב היום ונתכנס בהצעת חוק ביטול איחוד הרשויות.
דוד טל: יש קצת בעיה.
משה שרוני: יש לחץ כבד של הקואליציה.
משה שרוני: ה.
משה שרוני: בקשת יו"ר ועדת החוץ והביטחון להקדמת הדיון בהצעת חוק, לפני הקריאה השניה והשלישית
דוד טל: יש בקשת יושב ראש ועדת החוץ והביטחון להקדמת הדיון בהצעת חוק כליאתם של לוחמים בלתי חוקיים.
דוד טל: מי בעד לפטור את יושב ראש ועדת חוץ וביטחון?
דוד טל: אשר על כן, הבקשה לפטור התקבלה.
נסים זאב: מה עם בקשתי לגבי הצעת החוק שלי שזה ידון בוועדת הסמים ולא בוועדת כלכלה?
אתי בן-יוסף: לא אמרו לנו דבר על זה.
דוד טל: תהיה איתי בקשר, נעלה את זה מחר.
דוד טל: אם נתכנס היום תעביר אלי את זה.
דוד טל: אני רוצה לפתוח את ישיבת הוועדה.
דוד טל: בהנחה שחבר הכנסת ברכה ייבחר, אני רוצה למסור לו כבר איחולים וברכות על תפקיד סגן יושב-ראש הכנסת, במקום חבר הכנסת אחמד טיבי.
דוד טל: אני מוכרח לומר שלדעתי חבר הכנסת טיבי מילא את התפקיד הזה בצורה בלתי רגילה.
דוד טל: הוא היה ממלכתי מאוד, עד כמה שניתן להיות ממלכתי, והוא ניהל את הישיבות בנועם ובצורה מעוררת כבוד.
גדעון סער: אחמד טיבי התפטר?
דוד טל: אחמד טיבי התפטר.
דוד טל: הוא שלח לי מכתב, וקיבלתי את מכתב ההתפטרות.
דוד טל: אמרתי לו שאם לא יהיה מכתב, לא אוכל לבצע את זה.
דוד טל: נצביע על כל אחד מהסגנים בנפרד, כדי שלא תהיינה אחר כך שאלות.
דוד טל: מי בעד לאשר את מינויו של חבר הכנסת לוי לסגן יושבת-ראש הכנסת?
דוד טל: מינויו של חבר הכנסת לוי לסגן יושבת-ראש הכנסת אושר פה-אחד.
דוד טל: אנחנו ממליצים למליאה.
דוד טל: איחוליי.
דוד טל: מי בעד מועמדותו של חבר הכנסת ברכה לסגן יושבת-ראש הכנסת?
דוד טל: ה צ ב ע ה בעד – רוב נגד – אין נמנעים – אין ההמלצה אושרה פה-אחד.
דוד טל: חבר הכנסת ברכה – איחוליי.
דוד טל: מקווה שתמלא את התפקיד כמו שמילאת אותו לפני ארבע שנים, בצורה ממלכתית.
משה שרוני: מברוכ.
מוחמד ברכה: אני לא חדש בעניין.
מוחמד ברכה: אם השתנה בי משהו, אני קצת יותר מתון.
מוחמד ברכה: בקשת יו"ר ועדת הכלכלה להעברת הצעות החוק הבאות מוועדת הפנים והגנת הסביבה לדיון בוועדת הכלכלה: הצעת חוק הגנת הצרכן (תיקון – הגבלת פרסום בבתי מגורים), התשס"ז-2007; הצעת חוק הגנת הצרכן (תיקון – פרסומת אסורה בדירות ובבניינים ללא הסכמה), התשס"ו-2006; הצעת חוק הגנת הצרכן (תיקון – פרסומת בבתי צרכנים), התשס"ז-2007; הצעת חוק הגנת הצרכן (תיקון – הגבלת פרסום בבתי מגורים), התשס"ח-2008
דוד טל: רבותי חברי הכנסת, יש בקשת יו"ר ועדת הכלכלה להעברת הצעות החוק הבאות מוועדת הפנים והגנת הסביבה לדיון בוועדת הכלכלה: הצעת חוק הגנת הצרכן (תיקון – הגבלת פרסום בבתי מגורים), התשס"ז-2007; הצעת חוק הגנת הצרכן (תיקון – פרסומת אסורה בדירות ובבניינים ללא הסכמה), התשס"ו-2006; הצעת חוק הגנת הצרכן (תיקון – פרסומת בבתי צרכנים), התשס"ז-2007; הצעת חוק הגנת הצרכן (תיקון – הגבלת פרסום בבתי מגורים), התשס"ח-2008.
מוחמד ברכה: ועדת פנים מסכימה?
דוד טל: ועדת הפנים רוצה שההצעות יידונו בוועדת הפנים.
דוד טל: אני אמרתי לכם את דעתי, ותצביעו כאוות נפשכם.
דוד טל: מי בעד להעביר את ארבע ההצעות הללו לוועדת הכלכלה?
דוד טל: ה צ ב ע ה בעד – רוב נגד – אין נמנעים – אין אשר על כן, הצעות החוק הללו יעברו לוועדת הכלכלה.
דוד טל: בקשת יו"ר הוועדה המיוחדת למאבק בנגע הסמים להעברת הצעת חוק הגבלת פרסום משקאות משכרים, התשס"ח-2007 (פ/3208/17) מוועדת הכלכלה לדיון בוועדה למאבק בנגע הסמים
דוד טל: יש בקשה של יו"ר הוועדה המיוחדת למאבק בנגע הסמים להעברת הצעת חוק הגבלת פרסום משקאות משכרים, התשס"ח-2007 (פ/3208/17) מוועדת הכלכלה לדיון בוועדה למאבק בנגע הסמים.
נסים זאב: זה נגע הסמים ואלכוהול.
נסים זאב: זה אושר לפני שנה וחצי במליאת הכנסת.
דוד טל: לא ידעתי.
דוד טל: אני מצטער ומתנצל.
דוד טל: חבר הכנסת זאב יסביר, בבקשה.
נסים זאב: הרי אנחנו לא מדברים פה בעליית מחירים או במשהו שהוא מסחרי.
נסים זאב: מדובר בפרסום להגביל בחוק פרסום שתיית משקאות משכרים, וליידע בכל פרסום את הציבור ששתיית משקאות משכרים עלולה להזיק לבריאות.
נסים זאב: היתה התעלמות במשך שנים, כאשר היושב-ראש היה גלעד ארדן, ואני ויתרתי הרבה פעמים, ונושאים שקשורים פרופר לנושאים של ועדת סמים ואלכוהול נידונו בוועדת הכלכלה.
משה שרוני: אני חושב שחבר הכנסת זאב צודק במאתיים אחוז.
דוד טל: לא לפני שאומר שהצעת חוק זהה מונחת בוועדת הכלכלה והתחילה להידון שם.
נסים זאב: שם תהא גם קבורתה.
דוד טל: אם היית אומר לי שהיינו מעבירים גם את הצעתה של חברת הכנסת סופה לנדבר לשם, אז בסדר.
נסים זאב: לא אכפת לי שהיא תבקש להעביר אלי.
דוד טל: אם היא תבקש, אפשר יהיה לדון בזה.
דוד טל: חבר הכנסת אילטוב, בבקשה.
רוברט אילטוב: עד היום חוקקנו כמה חוקים דומים בוועדת הכלכלה.
רוברט אילטוב: לא מזמן העברתי את חוק הנרגילות, שאוסר מכירת נרגילות ומוצרי טבק ונרגילות לקטינים עד גיל 18.
רוברט אילטוב: הצעות החוק האלה עוברות מהר מאוד בוועדת הכלכלה.
רוברט אילטוב: אין שום עניין להעביר את זה מוועדת הכלכלה לוועדה אחרת.
מוחמד ברכה: אם יש הצעת חוק דומה בוועדת הכלכלה, לא סביר ששתי ועדות ידונו בזה.
מוחמד ברכה: לכן אני מציע להשהות את הדיון בעניין הזה.
דוד טל: אני מוכן להשהות את הדיון, ואז או שנעביר את שתי ההצעות לוועדה של נסים זאב, או ששתיהן יהיו בוועדת הכלכלה.
נסים זאב: אני אבקש מחברת הכנסת לנדבר להעביר את הצעת החוק לוועדה שלי.
דוד טל: אם כך, לא נצביע על כך.
דוד טל: תבוא עם חברת הכנסת לנדבר בדברים, מפני שהיא כבר נמצאת בוועדת הכלכלה.
נסים זאב: אני לא יודע אם היא זהה.
אלכס מילר: חבר הכנסת זאב, ועדת הכלכלה כבר דנה על החוק שלך.
נסים זאב: הצעת החוק לא דומה.
דוד טל: זהה.
רוברט אילטוב: אילו זה היה תקוע שם, אנחנו מבינים.
רוברט אילטוב: אבל הצעות החוק האלה לא תקועות שם.
נסים זאב: אני תקוע, לא ההצעה.
נסים זאב: אני תקוע בוועדת הכלכלה.
נסים זאב: עד היום לא ראיתי "חיר" מהוועדה הזאת.
דוד טל: הוא בפיגור, הוא לא בפגרה.
דוד טל: חבר הכנסת זאב, אתה רוצה להצביע?
נסים זאב: אני רוצה להצביע.
דוד טל: מי בעד להעביר את הצעת החוק של חבר הכנסת זאב לוועדה המיוחדת למאבק בסמים ואלכוהול?
דוד טל: ה צ ב ע ה בעד הוועדה המיוחדת למאבק בסמים ואלכוהול – 2 בעד ועדת הכלכלה – 4 אשר על כן, הצעת החוק תישאר בוועדת הכלכלה.
דוד טל: חבר הכנסת זאב, אתה יכול לבקש רביזיה אם אתה רוצה, ואז יהיה לך זמן לדבר עם חבר הכנסת סופה לנדבר ולהעלות את שתי ההצעות בוועדה שלך.
נסים זאב: אני לא רוצה, שההצעה תישאר בוועדת הכלכלה.
נסים זאב: נדבר עוד שנה ותגידו לי אם זה עבר.
נסים זאב: עבודת הוועדות בפגרה
דוד טל: עבודת הוועדות בפגרה.
דוד טל: אתמול התחלנו לקיים דיון, והיו דעות כאלה ואחרות.
דוד טל: עשיתי סינתזה של רוח הדברים של חברי הוועדה.
דוד טל: הגענו לסיכום שאני חושב שיכול לספק את רוב או את כל חברי הכנסת.
דוד טל: אתמול הצענו שוועדת החוקה, ועדת החוץ והביטחון וועדת הכספים יוכלו לדון כאוות נפשם, והיו כאן בקשות של כמה חברי כנסת לקבוע פרק זמן של שבועיים שלא תתקיימנה ועדות כלל.
דוד טל: עשינו סינתזה שתאמר שמ-17 בחודש עד סוף אוגוסט לא תתקיימנה ועדות בכלל, להוציא מקרים מיוחדים ששליש מחברי הוועדה ירצו לכנס ישיבה.
אלכס מילר: ועדת חינוך לא יכולה לא לעבוד לפני פתיחת שנת הלימודים.
דוד טל: זה יהיה בגדר של דחוף, ויכולים לכנס את הוועדה באישור יושבת-ראש הכנסת.
אלכס מילר: אני חושב שצריך לדעת מראש, כי כל שנה אנחנו מתכנסים ועושים את הישיבות האלה.
דוד טל: אין שום בעיה.
דוד טל: אתה יכול להחתים היום שליש מחברי הוועדה ולכנס את הוועדה בכל רגע שתרצו.
דוד טל: נושא כזה הוא בגדר הדחוף.
דוד טל: בנוסף לכך, כל ועדה אחרת מחוץ לשלוש הוועדות שהזכרתי – חוקה, כספים וחוץ וביטחון – יוכלו לקיים עד 12 ישיבות, הכול על-פי שיקול דעתו של יושב-ראש הוועדה והודעה מראש לחברי הכנסת לפחות שלושה ימים לפני קיום הוועדה, כדי שאם אנשים נמצאים בחופשה הם יוכלו לקצר את החופשה.
דוד טל: ה צ ב ע ה בעד – רוב נגד – 1 נמנעים – אין אשר על כן, הנושא הזה אושר.
דוד טל: הצעת חבר הכנסת שלמה מולה להקמת ועדת חקירה פרלמנטרית לבחינת היחס של הממסד הדתי כלפי יוצאי אתיופיה
דוד טל: אנחנו עוברים לנושא הבא, של חבר הכנסת מולה, בקשר להקמת ועדת חקירה פרלמנטרית לבחינת היחס של הממסד הדתי כלפי יוצאי אתיופיה.
דוד טל: חבר הכנסת מולה העביר לעיוני את ועדת החקירה הפרלמנטרית ואת תפקידי הוועדה, ואני קורא אותה.
מנחם בן-ששון: אני יכול לבקש רביזיה בעניין הנושא הקודם?
דוד טל: על כל מה שאתה רוצה.
דוד טל: תפקידי ועדת החקירה הפרלמנטרית – ועדת החקירה הפרלמנטרית תדון בנושא היחסים בין הממסד הדתי והרבנים לבין קהילת יוצאי אתיופיה בכל רחבי הארץ והשירותים השונים להם נזקקים בני הקהילה.
דוד טל: הוועדה תבחן בין היתר את הסוגיות הבאות: שירותי החינוך הדתי, נישואים וגירושים, קבורה, גיור, העסקת רבנים יוצאי אתיופיה המוסמכים כרבנים במועצות הדתיות, מעמדם, העסקתם, סמכותם ושיתופם של הקייסים, מנהיגיה הרוחניים של הקהילה, במועצות הדתיות.
דוד טל: סמכויות ועדת החקירה הפרלמנטרית: לוועדת החקירה הפרלמנטרית יהיו הסמכויות הנתונות לוועדה הקבועה של הכנסת בנוגע לזימון, קבלת מידע וסדרי עבודה.
דוד טל: הרכב ועדת החקירה הפרלמנטרית: יושב-ראש הוועדה יהיה חבר הכנסת מולה.
דוד טל: חברי הכנסת הבאים יהיו חברים בוועדה: מיכאל נודלמן, קולט אביטל, יצחק זיו, מזור בהיינה, מיכאל איתן, אורי אריאל, משה גפני ורן כהן.
רוברט אילטוב: איפה ישראל ביתנו?
דוד טל: אפשר עד תשעה אנשים, אז צריכים לוותר על אחד כדי להכניס משהו אחר.
דוד טל: אפשר להתייחס גם לשמות של חברי הוועדה וגם למהות של הקמת ועדת החקירה.
רונית תירוש: אדוני היושב-ראש, אני לא אתנגד למה שחברי לסיעה מבקש.
רונית תירוש: אבל אני חייבת לומר שקצת איבדנו פרופורציות בהיקפים של ועדות חקירה.
רונית תירוש: הפכנו להיות רשות חוקרת.
רוברט אילטוב: אחרת זה לא עובד פשוט.
רונית תירוש: אני רוצה להציע ועדת חקירה על נושא של הספורט בישראל.
אורי אריאל: חינוך.
רונית תירוש: את החינוך כל הזמן חוקרים ולא מקבלים תשובות.
רונית תירוש: הספורט לא מקבל את התמיכות שלו, וכך אנחנו רואים.
רונית תירוש: יוצאים ברגל מקרטעת לאולימפיאדה.
דוד טל: אין מניעה שתגישי בקשה כזאת.
דוד טל: חברי ועדת הכנסת, במקרה הזה, כפופים למליאת הכנסת.
דוד טל: מליאת הכנסת אישרה את זה.
דוד טל: אפשר להציע להסיר את זה.
עו"ד ארבל אסטרחן: אפשר לצרף הסתייגות של חבר כנסת.
אורי אריאל: אמרתי לחבר הכנסת מולה ידידי במליאה, ואני אומר גם פה – המנדט של הוועדה לחקור את הממסד הדתי כאילו כל הדברים האחרים הם בסדר – חברה, שיכון, חינוך, שעות פנאי, המשבר הבין-לאומי – ויש בעיה רק בתחום הדתי ולכן צריך לחקור אותו, לא באה בחשבון.
אורי אריאל: אני מציע לחבר הכנסת מולה ומבקש ממנו או להוריד ולדחות כרגע את העניין או להרחיב אותו לבדיקה כוללת.
אורי אריאל: לקחת פרט אחד מתוך כל העניין, שבעיני הוא המתפקד הכי טוב ויש בו עדיין הרבה בעיות, זאת טעות בלתי רגילה.
אורי אריאל: לכן אתנגד לוועדה.
אורי אריאל: אם אכן תוקם, אני אהיה חבר בה.
משה שרוני: אדוני היושב-ראש, חברי הכנסת, אני חושב שהגיע הזמן שיהיה סדר.
מנחם בן-ששון: יפה שעה אחת קודם משתיים על העץ.
משה שרוני: כל הנושא של העלייה האתיופית בנושא הרבנות – הם הכי מקופחים.
משה שרוני: אל תסתתרו מתחת לשולחן.
משה שרוני: אני חושב שהוועדה הזאת רצויה.
רונית תירוש: העלייה הרוסית לא מקופחת בעניין הזה?
משה שרוני: אפשר להקים גם לעלייה הרוסית, אפשר להקים לילידי הארץ, גם הם מקופחים.
רונית תירוש: אני יודעת, אימא שלי הייתה במעברות.
משה שרוני: כדי לתת הרגשה טובה לעלייה הזאת, צריכים לתת להם הרגשה שהם רצויים כאן וצריכים לתת להם את כל העזרה.
משה שרוני: ככה נוכל לקרב אותם לארץ-ישראל, לקרב אותם לכל העדות כאן, ולא צריכים יוצאים מן הכלל.
דוד טל: חבר הכנסת בן-ששון, תשכיל אותנו.
מנחם בן-ששון: יש לי הערה על החופש, אבל אני מבין שתיתן לי להתבטא אחר כך.
דוד טל: אני לא יודע, אני שוקל וחוכך בדעתי.
דוד טל: יכול להיות שאם תבקש רביזיה נדון בה אחרי הפגרה.
מנחם בן-ששון: אני רוצה להתייחס לנושא של ועדות חקירה ברמה העקרונית, ולוועדה שמציע חבר הכנסת מולה.
מנחם בן-ששון: ברמה העקרונית אני חושב שניטיב לעשות ועדות חקירה.
מנחם בן-ששון: אנחנו מחמיצים הרבה מעבודת הפרלמנט בגלל זה שאנחנו מחוקקים הרבה מדי ומפקחים פחות מדי.
משה שרוני: הממשלה לא מחוקקת, הממשלה – אני לא רוצה להגיד מילה גסה, אבל הם בחוסר אונים.
מנחם בן-ששון: אני רוצה לטעון את הטענה ברמה העקרונית, אחרי זה אסביר למה אני תומך במיקוד ההצעה של חבר הכנסת מולה, בניגוד לעמדת חבר הכנסת אריאל.
מנחם בן-ששון: איך נשנה את האיזון?
מנחם בן-ששון: הרי זה מאוד מפתה לחוקק, ואחרי זה גם להילחם את המלחמות כשלא מצליחים להעביר את החקיקה משום שהיו בעיות תקציביות או שקשה לעשות אותה.
מנחם בן-ששון: אז מדי פעם אנחנו נזכרים שחוקקנו.
מנחם בן-ששון: מנגנון הפיקוח לא נעלם, אבל אנחנו מסרסים את עצמנו לדעת בסוגיה הזאת.
מנחם בן-ששון: איך נחזיר את הדבר?
מנחם בן-ששון: כשאתה מוטה לצד אחד, אתה מתקן את עצמך על-ידי הטיה לצד השני.
מנחם בן-ששון: לוועדות החקירה יש איזשהו דחף שנובע מבעיה אקוטית שגרמה לאדם להגיע אליה.
מנחם בן-ששון: העומס של עבודת הוועדה הוא כזה, שהעבודה המסודרת תדחק את זה לשוליים.
מנחם בן-ששון: בוועדת החקירה הוא לוקח את הנושא, רודף אותו במובן החיובי במשך 6-30 ישיבות, וממנו יוצאת תוצאה.
מנחם בן-ששון: מה ההבדל בין נושא רחב לבין נושא ממוקד?
מנחם בן-ששון: היו ועדות חקירה על נושא רחב.
מנחם בן-ששון: ועדות חקירה על נושא רחב מטבע הדברים נמרחות הרבה זמן ולא מגיעות לתכלית.
מנחם בן-ששון: חברנו מולה מציע שניקח נושא שאפשר לגמור אותו ב-5 עד 10 ישיבות.
מנחם בן-ששון: אפשר ליצור פה מודל של עבודת מערכת.
מנחם בן-ששון: הרי מי שיעשה את העבודה בסיכומו של דבר זאת ועדת כנסת.
מנחם בן-ששון: נגיע בסופו של יום למיקוד, לרציפות, ולאחר מכן או להמלצה לחקיקה או לקרוא משרדים לסדר, כמו שאמר חברי שרוני.
מנחם בן-ששון: לכן אני משבח פעמיים: גם על המהלך.
מנחם בן-ששון: אנחנו נתאזן, בסוף זאת תהיה עבודה רגילה של הוועדות, אבל בינתיים זה כיוון נאה.
מנחם בן-ששון: הדבר השני, המיקוד יניב תוצאה שמחר יגיד אורי אריאל בוא נבדוק גם השאלה של קליטה חינוכית.
מנחם בן-ששון: מצוין, זה יהיה השלב הבא.
מנחם בן-ששון: אגב, יכול להיות שתצטרך לקחת על עצמך.
מנחם בן-ששון: המודל הוא נכון, לפי הבנתי, ואני חושב שהוא יוליד תוצאה שנהנה ממנה.
רונית תירוש: לפני שהולכים לוועדת חקירה, שיש לה קונוטציות מאוד דרמטיות, בעיקר בתקשורת, כי חקירה זאת חקירה, יש כלים נוספים לכנסת.
רונית תירוש: אפשר להקים ועדת משנה לנושא מסוים, ובה להתמקד בנושא ספציפי מאוד.
רונית תירוש: אפילו בשם.
משה שרוני: כשאתה אומר ועדת חקירה, זה פוגע בממסד הדתי.